Linda Woolverton

Linda Woolverton (født 19. desember 1952 i Long Beach, California) er en amerikansk manusforfatter, skuespillforfatter og romanforfatter. Hun har skrevet flere av manusene til en rekke Disney-filmer, samt bøkene til musikalene som igjen er basert på disse filmene. Hun ble den første kvinnen som skrev et manus for en Disney-film. Dette gjaldt Skjønnheten og udyret (1991), den første animasjonsfilmen som ble nominert til Oscar for beste film. Hun har også skrevet manuset til Løvenes konge (1994), og ble nominert til en Tony Award for arbeidet på musikalversjonen av Skjønnheten og udyret.

I 2010 skrev hun manuset til fantasyfilmen Alice i Eventyrland, og ble dermed den første og eneste kvinnen til å alene skrive manuset til en film som har tjent over én milliard dollar. Hun har også skrevet manusene til Maleficent og Alice Through the Looking Glass.

Referanser

Eksterne lenker 
 

Manusforfattere fra USA
Personer fra Long Beach
Romanforfattere fra USA
Fødsler i 1952